Session 3: Rett vest og rett opp

Deltakere: Antonius, Kerric, Aurok, Marric, Keros og Pearl

Vår sammenraskede gjeng med eventyrere tok på seg oppdraget med å drive ut en gjeng banditter fra Ferdawind-tårnet, ca. 12 miles rett vest fra Eastport. Oppdragsgiver var kaptein Blackloom i byvakta.

Ved ankomst utenfor tårnet ble vi ganske raskt angrepet, men overvant fiendene. Vi kjempet oss oppover i etasjene. I 3. etasje møtte vi en alkymist som var holdt fanget for å lage magiske brygg til bandittene. Lederen for bandittene befant seg i etasjen over sammen med noen av sine allierte. Vi overvant dem raskt og forholdsvis effektivt. Blant mer alminnelige verdisaker fant vi også en uvanlig glødende kule som åpenbart hadde magiske egenskaper. Denne tok vi med tilbake til byen, men det har enda ikke vært tid til å få den undersøkt næmere.

Tårnet er nå ryddet for banditter, men det ser ikke ut til at myndighetene i Eastpoint er interessert i å ta det i bruk med det første.